IDEAS

**PARA UNHA HOMILÍA CON NENOS**

23 XUÑO 2024

Xesús é o Capitán que toma o temón da miña vida

1. **VER: Necesitamos un capitán**

-Estamos en tempo de Eurocopa de Fútbol. Os equipos necesitan dun capitán, alguén que os dirixa, que os guíe e aconselle, que os xunte, que faga piña para unir forzas.

- Tamén a tribulación dun barco vai dirixida por un capitán. É el o que nos dirixe a bo porto, o que leva o temón, o que dirixe o rumbo evitando perigos.

 ***Que sería dun equipo ou dun barco sen capitán?***

***Lograría as súas metas?***

**2**. **XULGAR: Xesús é o Capitán que toma o temón**

- No evanxeo de hoxe, Xesús vai na barca cos seus discípulos e levántase unha forte tempestade. Eles espértano: ***-“Mestre, non te importa que perezamos?”.***Xesús detén a tormenta e dilles: ***“Por que tedes medo? Aínda non tedes fe***

**QUE NOS QUERE DICIR?**

- **A vida é como un partido que hai que** xogar cos seus retos, as súas dificultades, as súas alegrías. Se usamos as técnicas e estratexias axeitadas é posible que gañemos ese partido. A vida é tamén como unha travesía polo mar nunha embarcación: se seguimos os consellos do capitán venceremos as dificultades dos ventos, as ondas etc.

- Xob na primeira lectura e os apóstolos no evanxeo atópanse nun mar de dificultades. **Xesús está durmido cando máis o necesitan** e corren perigo. Con Xesús, cando El toma o temón da vida, todo volve á calma.

- **Necesitamos que Xesús sexa o Capitán das nosas vidas,** que nos ensine a manexar a nosa embarcación, non de calquera forma, co seu estilo, coa súa Palabra.

- **No centro do temón, o Amor,** que é o que move todo o que Xesús manexa. Conducidos polo Amor de Xesús chegaremos a bo porto, coa axuda do Espírito.

- **Pero necesitamos fe, confiar en Xesús.** A fe, por forte que sexa, non elimina a tormenta. Pero a fe cámbianos, permítenos ver e saber que Xesús non só está connosco senón dentro de nós, dándonos a súa paz.

***Cal é o soño que Deus alenta en nós?***

***Como o vas realizar?***

1. **ACTUAR: Déixate conducir por Xesús**

- Na nosa oración dicímoslle: **Esperta, Xesús, e toma o mando!** Toma o rumbo da miña vida porque confío en Ti e quero deixarme levar por ti. Fai que ti e mais eu vaiamos sempre na mesma barca. Ti leva o temón, marca a ruta. E que eu conte sempre contigo, que te escoite, porque necesito sentir a túa presenza e a túa palabra.

 ***Que vas facer?***

 ***E en grupo***

 **LECTURAS**

**XOB 38,1. 8-11** *Aquí se romperá a arrogancia das túas ondas.*

Isto di o Señor Deus: «Tamén eu escollera unha rama da cima do alto cedro e plantábaa; das máis altas e novas ramas arrincarei unha tenra e plantareina no cume dun monte elevado; plantareina nunha montaña alta de Israel, agromará brotes e dará froito. Farase un cedro magnífico. Aves de todas clases aniñarán nel, aniñarán ao abrigo das súas ramas. E recoñecerán todas as árbores do campo que eu son o Señor, que humillo á árbore elevada e exalto a humilde, fago secarse a árbore verde e florecer a árbore seca. Eu, o Señor, díxeno e fareino». Palabra do Señor.

**SALMO *106*:***Dade grazas ao Señor, porque é eterna a súa misericordia!*

**2 CORINTIOS, 5, 14-17:** *Comezou o novo.*

Irmáns: Aprémanos o amor de Cristo, ao considerar que, se un morreu por todos, todos morreron. E Cristo morreu por todos, para que os que viven xa non vivan para si, senón para o que morreu e resucitou por eles. De modo que nós desde agora non coñecemos a ninguén segundo a carne; se algunha vez coñecemos a Cristo segundo a carne, agora xa non o coñecemos así. Polo tanto, se algún está en Cristo é unha criatura nova. O vello pasou, comezou o novo.

**MARCOS 4, 35-41:** *Quen é este? Ata o vento e as augas lle obedecen!*

|  |
| --- |
| Narrador: Aquel día, á tardiña, díxolles Xesús aos seus discípulos: **Xesús:** -“Imos á outra beira”. **Narrador:** Deixando á xente, leváronllo na barca, como estaba; outras barcas acompañábano. Levantouse unha forte tempestade, e as ondas rompían contra a barca ata case enchela de auga. El estaba na popa, durmido sobre un cabezal. Espertárono, dicíndolle: **Discípulos:** -“Mestre, non che importa que perezamos?”.**Narrador:** Púxose en pé, increpou ao vento e dixo ao mar: **Xesús:** -“Silencio, enmudece!”. O vento cesou e veu unha gran calma. **Narrador:** El díxolles: **Xesús:** - ***“Por que tedes medo? Aínda non tedes fe?”.*** **Narrador:** Enchéronse de medo e dicíanse uns a outros: **Discípulos:** - “Pero quen é este? Ata o vento e as augas obedéceno. **Palabra do Señor.**  |

***(Narrador-Xesús-Discípulos)***